Palina

**Паліна Рэспубліка**, сапраўднае імя **Паліна Юр’еўна Паланейчык** (нар. , Мінск) — беларуская спявачка. Рэпертуар Паліны складаецца пераважна з уласных песень. Выконвае аўтарскія творы на беларускай, рускай, украінскай і французскай мовах.

## Біяграфія 
Навучалася ў гімназіі № 15 горада Мінска, якую скончыла ў 2011 годзе. Займалася жаночым футболам. Атрымала музычную адукацыю па класу фартэпіяна. Скончыла Беларускую дзяржаўную акадэмію мастацтваў па спецыяльнасці «Рэжысура тэлебачання».

Першая песня была напісана ў 14 гадоў у Крыме, што падштурхнула яе вучыцца граць на гітары.

Першы сольны канцэрт адбыўся ў Мінску 24 снежня 2011 года на адкрыцці Арт Сядзібы. У 2011 годзе стала пераможцай 18-га фестывалю аўтарскай песні «Бардаўская восень» (Бельск-Падляскі, Польшча), пасля чаго дала дзясяткі канцэртаў па Беларусі і за яе межамі.

«Адкрыццё году» па версіі Тузін Гітоў (2011). Лаўрэат прэміі  таксама ў намінацыі «Адкрыццё году» (2012).

Паліна Рэспубліка ў 2012 годзе запісала некалькі сумесных сінглаў з гуртом Hasta La Fillsta («Як ты» і «Гадзіннік»). Вясной 2015 года публіцы быў прадстаўлены дэбютны альбом «Бясконцы красавік». «Якасны новы альбом», па словах Змітра Безкаравайнага з Experty.by, стаў другім найлепшым айчынным дыскам таго года па выніках апытання замежных экспертаў парталам Experty.by, пасля прэзентацыі якога 15 мая 2015 года ў крэатыўнай прасторы Studio 67 Паліна абвясціла пра прыпыненне канцэртнай дзейнасці па сямейных абставінах.

У лютым 2017 года спявачка стала госцяй праграмы Сяргея Будкіна «Belsat Music Live», дзе выступіла ў новым фармаце, без гітары і свайго музычнага калектыву. У гэтым жа годзе яна выканала партыю бэк-вакалу ў спеве «Anxiety» з самотніка «Helaiv» «Too Easy».

У 2018 годзе змяніла псеўданім «Паліна Рэспубліка» на «Palina». Прыняла ўдзел у  ўкраінскага шоу талантаў «X-Фактор» з аўтарскай песняй «Пінкі».

На Новы 2019 год яна сыграла ў музычным шоў Тузін Гітоў, «Belsat Music Live» ды Лявона Вольскага «Нас у Маскве не зразумеюць». 15 красавіка 2019 года ўбачыў свет другі альбом спявачкі «Грустные песни», у які ўвайшлі спевы за апошнія тры гады.

## Крытыка 
Рэдактар партала Ultra­-Music.com Аляксандр Чарнуха назваў лірыку спявачкі досыць пасрэднай. «ня скажаш, што гурт Паліны знайшоў сваё гучанне, але тое, што ён на правільнай дарозе, — гэта дакладна»..

## Забароны 
Пасля выхаду інтерв’ю спявачкі «Белсату» і «Народнай Волі» ў 2012 годзе яе канцэрт, які павінен быў прайсці ў Віцебску на наступны дзень, быў адменены.

## Прызнанне 
У 2018 годзе музычны партал Тузін Гітоў разам з Letapis.by уключыў песню «Як ты» ў топ «60 беларускамоўных гітоў сучаснасці» (спіс найлепшых песень, выдадзеных з 1988 года).

У 2019 годзе Лёша Горбаш з 34mag у рэтраспектыве 2010—2019 гадоў назваў спявачку *«прыкметнай артысткай Беларусі дзесятых, без якой цяжка ўявіць сённяшнюю* *лакальную сцэну»*.

## Дыскаграфія 
### Студыйныя альбомы 
Як Паліна Рэспубліка:
* 2015 — Бясконцы Красавік
Як Palina:
* 2019 — Грустные песни

## Удзельнікі 
* Palina — вакал, гітара, фартэпіяна (2012—)

;Былыя ўдзельнікі
* Уладзімір Пыльчанка — гітара, акардэон, фартэпіяна (2013—2017)
* Вадзім *«Джэймс Глюк»* Сцяпановіч — бас-гітара (2013—2017)
* Аляксандра Аляксюк — віяланчэль (2013—2017)
* Юрый Мартынаў — ударныя (2013—2017)

;Часовая шкала

## Зноскі 
## Спасылкі 
* Спасылка на апошнія запісы (SoundCloud)

Катэгорыя:Актрысы Беларусі
Катэгорыя:Спевакі і спявачкі Беларусі
Катэгорыя:Цэнзура ў Беларусі
Катэгорыя:Артыстычныя псеўданімы